From: zam@athena.mit.edu (Nor Aazizam Mohd Aasif)
Subject: Re: To create a better Malaysia III
Organization: Massachusetts Institute of Technology
Date: Fri, 10 Apr 1992 20:22:37 GMT

In article <1992Apr10.154704.230@ux1.cso.uiuc.edu> cpc30248@uxa.cso.uiuc.edu (Chong Chow Pin) writes:
>zam@athena.mit.edu (Nor Aazizam Mohd Aasif) writes:
>
>>Saudari Azleena.
>
>>	Jika sekiranya cukai yang dibayar oleh Yang Mulia Sultan
>>Ismail Petra itu disalurkan untuk kebaikan rakyat-rakyat Kelantan,
>>saya tidak mempunyai apa-apa masalah pun.  Tetapi, cukai tersebut,
>>jika dibayar, akan pergi ke tangan kerajaan pusat.  Saudari tahu yang
>>dalam kebanyakan isu, saya telah membela kerajaan Malaysia, tetapi
>>dalam isu ini, saya terpaksa bersebelah dengan kerajaan negeri kerana
>>sebab-sebab yang seberikutnya.  Terdapat beberapa Sultan di Malaysia,
>>seperti contoh, YM Sultan Iskandar yang mempunyai lebih daripada tujuh
>>kereta mewah.  Permohononan Sultan Kelantan sepatutnya diluluskan dan
>>isu ini tidak dipolitikkan, tetapi ketegangan hubungan diantara
>>kerajaan pusat dan negeri menyebabkan isu ini dibesar dan
>>dipolitikkan.  
>
>Saudara Aazizam,
>
>Adakah wang cukai yang tidak dibayar of Sultan Kelantan akan digunakan
>untuk membiayai projek-projek di Kelantan? Sejauh yang saya ketahui,
>YM Sultan Ismail Petra tidak mempunyai reputasi sebagai seorang sultan
>yang selalu memikirkan tentang kebajikan rakyatnya. Seperti yang
>saudara Rezal telah kata, kerajaan Kelantan pernah menghentikan sebuah
>projek kerajaan pusat kerana "sebab-sebab" yang susah dipercayai. 
>Mungkinkah ini propaganda kerajaan pusat? 

	YM Sultan Ismail Petra mempunyai reputasi yang amat baik
dikalangan rakyat-rakyat Kelantan.  Baginda dikasihi oleh
rakyat-rakyat jelata, dan jika sekiranya baginda tidak mempunyai
reputasi yang baik di luar Kelantan, ini adalah kerana baginda
dianggap sebagai "keras kepala" dikalangan Sultan-Sultan Malaysia.
Terdapat pihak-pihak tertentu yang cuba memburuk-burukkan YM Sultan
Kelantan kerana beliau telah berpihak dengan parti pembangkang dalam
Pilihanraya Umum yang lepas.  YB Datuk Muhammad Yaacob, bekas Menteri
Besar Kelantan, tidak pernah dijemput ke Balai Islam Kelantan dalam
perayaan meraikan Hari-jadi Sultan Kelantan (Mac 30 -- tiap-tiap
tahun) semenjak Tengku Razaleigh keluar dari UMNO.  Inilah punca
ketegangan hubungan antara Kerajaan Pusat dan YM Sultan Ismail.
Kekalahan BN di Kelantan tempuh hari tanpa memenangi satu kerusi pun
(ADUN atau Parlimen) menyebabkan ketegangan itu berlanjutan.

>Mempunyai sultan-sultan adalah sebahagian dari tradisi Malaysia tetapi
>jika ini menyebabkan wang rakyat dihabiskan tanpa menolong mereka(rakyat),
>saya rasa kita tidak perlu tradisi begini. Ada beberapa sultan-sultan 
>yang berlaku sebagai presiden perbadanan2 negara(seperti FAM, dll) dan
>tidak hanya menghabiskan duit rakyat tanpa membuat apa-apa - kepada
>mereka, saya kata syabas! 

	YM Sultan Ismail tidak menggunakan duit rakyat, baginda
menggunakan duit baginda sendiri, dan ini telahpun di jelaskan oleh
Jurucakap Istana.  Seperti juga Queen Elizabeth, YM Sultan Kelantan
mempunyai harta peribadi, dan baginda menggunakan harta peribadi dalam
perbeliaan kereta mewah tersebut.  Jadi, isu yang baginda membazir
duit rakyat tidak timbul kerana baginda tidak menggunakan duit rakyat,
tetapi duit baginda sendiri.  Untuk pengetahuan saudara, sultan-sultan
di Malaysia adalah terdiri daripada jutawan-jutawan; Sultan Iskandar
mempunyai harta melebihi US$3b mengikut siri "The LifeStyle of the
Rich and Famous".  YM Sultan Kelantan tidak mempunyai harta sedemikian
rupa, tetapi baginda masih boleh membayar harga kereta mewah tersebut
tanpa menggunakan duit rakyat.

===------ 
NorAazizam MohdAAsif	 
The white man made many promises to us but they never kept but one; they
promised to take our land and they took it.
                                                        Red Cloud